text: Kæmpeglæde over VM i Esbjerg
  27 november 2014 kl. 14.07
  Esbjerg Motorsport håber på op til 10.000 tilskuere, når der skal afvikles til VM i parløb i Esbjerg.
  Speedway-løbsserien "Best Pairs", som er det uofficielle VM for par, bliver afgjort på Korskroen i Esbjerg i maj.
  Det får store konsekvenser.
  Klubhuset på Granly Arena, som i dag også er VIP-område, skal bygges ud, så det bliver dobbelt så stort. Der skal også sættes et nyt lysanlæg op. 
  Derudover skal der laves plads til de mange tilskuere og til pressen.
  Eurosport kommer og transmitterer løbet, så Granly Speedway Arena kommer ud til 71 lande og rigtig mange seere.
  - Det er fedt, både for klubben og for byen. Men det er selvfølgelig også fedt for mig personligt, fordi jeg er vokset op her i byen, siger Niels Kristian Iversen, der er tidligere verdensmester og blev nummer to ved parløb sidste.
  - Det giver da lidt ekstra kriller. Det er altid sjovt at køre på hjemmebane, og det er altid sjovt at køre for mange mennesker, så forhåbentlig får vi en masse opbakning fra publikum, og forhåbentlig kommer der en masse ud og bakker op om løbet, siger han.
  Også Erik Svendsen, næstformand, Esbjerg Motorsport, synes, det er stort (1m 28s):
  
  